text: [{"text_idx": "#000003", "text": "An bise presidente nagbisita kan Martes na aga, Septiembre 7 dara an duwang oxygen machines asin pig-turn over ki BMC Director Dr. Francisco Sales asin opisyales kan hospital."}, {"text_idx": "#000004", "text": "Sinabi ni VP Robredo na aram niya kaipuhan an sinambit na machines sa tahaw kan padagos na naglalangkaw an caso kan Covid-19 sa Ciudad nin Naga asin Camarines Sur."}, {"text_idx": "#000005", "text": "An tabang kan bise presidente komo suporta sa mga pasyente, frontliners asin health institution na nangengenotan sa paglaban sa Covid-19."}, {"text_idx": "#000007", "text": "Nagpasalamat man si Dr. Sales huli kan suporta sa sainda ni VP Robredo mantang naglalangkaw naman an piglalaog na mga pasyente sa saindang hospital."}, {"text_idx": "#000008", "text": "Sa datus kan BMC nagsakat na sa 132 an mga pasyente ninda sa Covid-19 na admitted kan hospital. Alagad an saindang 15 High Flow nasal cannula oxygen machines anas ginagamit kan mga pasyente."}, {"text_idx": "#000010", "text": "An BMC nagkukulang nin machines sa mga pasyente sa Covid-19 sa tahaw kan padagos na paglangkaw kan caso sagcod na yaon pa an homa kan delta variant. (DPA)"}]